Încă șase cazuri noi de infectare cu noua tulpină de coronavirus din Marea Britanie raportate pe teritoriul României.
Au fost raportate încă șase cazuri noi de infectare cu noua variantă britanică de coronavirus. Este vorba despre trei bărbați și trei femei. Bilanțul infectărilor cu noua tulpină britanică ajunge la 17 cazuri în România.
Au fost raportate șase noi cazuri de infectare cu SARS-CoV-2, noua variantă britanică, informează Ministerul Sănătății.Este vorba despre trei bărbați, din Bihor (35 ani), Ilfov (63 ani) și București (39 ani) și trei femei din București (69 ani și, respectiv, 47 ani) și Dâmbovița (54 ani) pentru care se vor efectua anchete epidemiologice.Pentru aceste probe, secvențierea genomului a fost realizată în cadrul Institutului Național de Boli Infecțioase "Matei Balș".Primul caz de SARS-CoV-2 cu tulpină nouă a apărut, în România, în Giurgiu, la o tânără care nu a călătorit în străinătate. Apoi, noi cazuri au apărut în Bucureşti, la Şcoala 28, Suceava şi Constanţa. Astfel, bilanțul infectărilor cu noua tulpină britanică ajunge la 17 cazuri în România.